ઓટો, આઇટી, રિયલ્ટી, એફએમસીજી, ફાર્મા સેક્ટરના શેરમાં જોરદાર લેવાલી જોવા મળી હતી. બેન્ક નિફ્ટી પણ ૦.૪૬ ટકાના સુધારે ૨૫,૫૧૦ની સપાટીએ ટ્રેડિંગમાં જોવા મળી હતી, જોકે મેટલ સેક્ટર ઇન્ડેક્સમાં વેચવાલી જોવા મળી હતી. આજે શરૂઆતે એસબીઆઇ, વિપ્રો, યસ બેન્કના શેરમાં ૧.૭૦થી ૨.૨૦ ટકાનો સુધારો જોવા મળ્યો હતો, જ્યારે એક્સિસ, રિલાયન્સ અને આઇસીઆઇસીઆઇ બેન્કના શેરમાં વેચવાલી નોંધાતી જોવા મળી હતી, જેના પગલે તેમાં ત્રણ ટકા સુધીનો ઘટાડો નોંધાયો હતો.